Finn Nielsen

Finn Nielsen (født 21. april 1937 i Esbjerg) er en dansk skuespiller., der har medvirket i film, tv og teaterforestillinger. Han har bl.a. spillet med Piger i trøjen, Piger i trøjen 2, Det forsømte forår og Lille soldat. Han har desuden haft fremtrædende roller i julekalenderne Nissebanden i Grønland og Jul på Slottet.

Baggrund 
Nielsen gik i privatskole i Odense.
Han arbejdede i en herreekviperingsforretning på Fyn som yngstemand i en årrække og
kom siden ind som soldat.
Han var balletdanser, og som danser fik han flere mesterskaber bag sig,

Nielsen kom ind på Skuespillerskolen ved Odense Teater i midten af 1960'erne.

Nielsen var gift med skuespillerinden Ann Hjort som han mødte i forbindelse med optagelserne til Nissebanden i Grønland.
Parret gik fra hinanden i 2010.

Karriere 
Nielsen debuterede og fik gennembrud i rollen som Riff i Odense Teaters opsætning af West Side Story.
Der var tale om skandinavienspremiere og forestillingens amerikanske komponist Leonard Bernstein overværede en forestilling og hilste efterfølgende på Nielsen og to andre unge skuespillere fra forestillingen, Paul Hüttel og Ole Ernst.
Nielsen var ansat på Odense Teater frem til 1971, hvorefter han fik engagementer på Folketeatret, Gladsaxe Teater, Nørrebros Teater og Det Danske Teater.

Fra 1970'erne har Finn Nielsen spillet med i en lang række revyforestillinger, bl.a. i sommerrevyerne i Mogenstrup, Glassalen i Tivoli, Rottefælden i Svendborg og Hjørring Revyen.

Nielsen er også kendt fra tv, måske mest i rollen som Skipper i julekalenderen  Nissebanden i Grønland fra 1989 og som nissen Mirko i Jul på Slottet fra 1986. Spillede Cykelhandler/ cykelsmed i Matador og i 2007 medvirkede han musicalen baseret på serien.

Af filmroller fremhæves birollen i Nils Malmros' Kærlighedens smerte fra 1992 og en central rolle i Annette K. Olesens Lille soldat fra 2008 hvor han spillede overfor Trine Dyrholm.
For sidstnævnte rolle blev han nomineret til Bodilprisen i kategorien Bedste mandlige birolle.

Udvalgt filmografi 

 Næsbygaards arving (1965) –
 Manden på Svanegården (1972) –
 Mafiaen, det er osse mig (1974) –
 Kun sandheden (1975) –
 Piger i trøjen (1975) – sergent Brysk
 Strømer (1976) –
 Piger i trøjen 2 (1976) – oversergent Brysk
 Gangsterens lærling (1976) –
 Piger til søs (1977) – Harry Hansen, løjtnant på 'Falster'
 Mig og Charly (1978) – pressefotograf Jørgen
 Krigernes børn (1979) – fabrikant
 Johnny Larsen (1979) – oversergent
 Historien om en moder (1979) –
 Danmark er lukket (1980) – chauffør
 Verden er fuld af børn (1980) – beboer i landbrugskollektiv
 Historien om Kim Skov (1981) –
 Kniven i hjertet (1981) – værtshusgæst
 Den ubetænksomme elsker (1982) –
 Der er et yndigt land (1983) –
 Forræderne (1983) –
 Busters verden (1984) –
 Smuglerkongen (1985) –
 Babettes gæstebud (1987) – købmand
 Den store badedag (1991) – Erik
 Kærlighedens smerte (1992) – Lasse, Ninas biologiske far
 Det forsømte forår (1993) – idrætslæreren
 Frække Frida og de frygtløse spioner (1994) –
 Snøvsen ta'r springet (1994) –
 Den attende (1996) –
 Fruen på Hamre (2000) –
 Lille soldat (2008) – den kvindlige soldats far, som driver rufferi
 ID:A (2011) –
 Caroline - den sidste rejse (2012) –
 Klassefesten 3 - Dåben (2016) – Jettes far og Nillers svigerfar
 De frivillige (2019)

Tv-serier 
 En by i provinsen (1977) –
 Matador (1978-81) – cykelsmeden
 Jul på Slottet, julekalender (1986) – nissen Mirko
 Da Lotte blev usynlig (1988) – Jørgen
 Nissebanden i Grønland, julekalender (1989) – nissen Skipper
 Riget I (1994) – Madsen
 Krøniken - (2003-2006) - direktør Vang
 Isas Stepz (2008 - 2010) –
 Bankerot (2014 - 2015) –

Revyer 

 Mogenstrup
 Glassalen i Tivoli
 Rottefælden i Svendborg
 Hjørring Revyen

Musical 
 Matador-musical (2007) – sagfører Viggo Skjold-Hansen

Pris og hæder 
1984 vundet prisen Årets Dirch ved Revyernes Revy.
2008 nominert til Bodilprisen for bedste mandlige birolle for Lille Soldat

Reference

Eksterne henvisninger 

 

Skuespillere fra Danmark
Personer fra Esbjerg
Personer i Kraks Blå Bog